A Trick of the Tail

A Trick of the Tail — ინგლისური პროგრესული როკ-ჯგუფ ჯენესისის მეშვიდე სტუდიური ალბომი და რიგით პირველი ლიდერ და ვოკალისტ პიტერ გებრიელის მონაწილეობის გარეშე, რომელიც გამოვიდა 1976 წლის 20 თებერვალს.

 გებრიელის შემდგომი ჯენესისი 

გებრიელის წასვლის შემდეგ, ჯგუფში დარჩნენ მაიკ რეზერფორდი, სტივ ჰეკეტი, ფილ კოლინზი და ტონი ბენქსი. თავდაპირველად კოლინზს არ სურდა გებრიელის ადგილის დაკავება და ჯგუფმა დაიწყო ახალი ვოკალისტის ძიება. 400 ვოკალისტის მოსმენის შემდეგ კოლექტივმა ისევ კოლინზის კანდიდატურას დაუბრუნდა, ვინაიდან მისი ხმა პრაქტიკულად გებრიელის იდენტური იყო. პირველი სიმღერა, რომელიც დისკისთვის დაიწერა, იყო „Squonk“ - და სწორედ მისი მცირე წამღერებისას კოლინზი მიხვდა, რომ ჯერჯერობით, მისი ვოკალიც საკმარისი იქნება.

 ჩაწერა 

ალბომი ჩაიწერა ცნობილ სტუდიაში Trident, 1975 წლის ოქტომბერ - ნოემბერში. ეს აგრეთვე იყო პირველი ალბომი, რომელიც ჯგუფმა დეივიდ ჰენჩელის პროდიუსერობით ჩაწერა. მათ ჰენჩელთან კიდევ 4 წლის განმავლობაში იმუშავეს.

 მუსიკალური ვიდეოები 

ჯგუფმა გადაიღო ალბომის 3 სიმღერების მუსიკალური პრომო-რგოლები. პირველი იყო ალბომის სასათაურო სიმღერა, რომელშიც ჯგუფი უკრავს ფორტეპიანოსთან, კოლინზის მცირე ზომის ფიგურა კი დახტის მის კორპუსზე.

მეორე ვიდეო გადაიღეს სიმღერისთვის „Ripples“ - იგი დაფუძნებულია ჯგუფის სტუდიურ ვიდეოჩანაწერზე.

მესამე ვიდეო რგოლში, „Robbery, Assault and Battery“, გადმოცემულია იგივე ისტორია, რომელზეც საუბარი ამავე სახელწოდების სიმღერაში - კოლინზი ბანკის მძარცველს თამაშობს, რომელიც ჰკლავს მოხუც ადამიანს (მისი როლი მაიკ რეზერფორდმა ითამაშა) და ხელში ჩაუვარდება პოლიციელებს (ბენქსი, ჰეკეტი, რეზერფორდი).

 წარმატება 

A Trick of the Tail-მა მიაღწია #3 ადგილამდე ბრიტანულ და #31 ადგილამდე აშშ რეიტინგებში. აშშ-ში ალბომმა 1990 წლის მარტში ოქროს სტატუსი მოიპოვა. ტონი ბენქსის კომენტარის მიხედვით (რომელიც შეტანილია ალბომის Platinum Collection ბუკლეტში), ალბომის გაყიდვებმა წინა დისკების გაყიდვის რეკორდები მოხსნეს. ფინანსურად ეს ჯგუფისთვის მომგებიანი იყო, რადგაც გებრიელის წასვლის შემდეგ, მას 400,000 აშშ დოლარის ოდენობის ვალი ჰქონდა.

სიმღერების სია

შენიშვნა: Los Endos არის ალბომის ერთგვარი ეპილოგი, სადაც:

 შესავალი აღებულია სიმღერიდან It's Yourself, ალბომის A Trick of the Tail პერიოდის კომპოზიციიდან, რომელიც გამოიცა სინგლის Your Own Special Way მეორე მხარეს.
 მიჰყვება კომპოზიციების  Dance on a Volcano და Squonk რეპრიზა
 ფინალის დროს  კოლინზი ხუმრობით მღერის There's an angel standing in the sun/Free to get back home - ეს არის სტრიქონი კომპოზიციიდან Supper's Ready.

სინგლების B გვერდები

 It's Yourself (კოლინზი/ჰეკეტი/რეზერფორდი/ბენქსი) - 6:16
 შეტანილია სინგლში Your Own Special Way (1977)

 ყდა 

ალბომის ყდა ერთ-ერთი საუკეთესოა ჯენესისის ალბომების ყდებიდან. მის წინა და შიდა მხარეს გამოსახულია ალბომის სიმღერების პერსონაჟები.

 2007 წლის SACD/CD/DVD გამოცემა 

2007 წელს ალბომი გამოიცა ახალი ჟღერადობით, სერიაში Genesis 1976-1982. იგი წარმოდგენილია სტანდარტული აუდიო დისკის, SACD (სუპერ აუდიო დისკი) და  DVD დისკის (ვიდეომასალა) სახით.

პერსონალი 
 ფილ კოლინზი – ვოკალი, დამატებითი ვოკალი, პერკუსია, დასარტყმელი საკრავები,
 სტივ ჰეკეტი – ელექტრო გიტარა, 12 სიმიანი გიტარა
 ტონი ბენქსი – ორგანი, სინთეზატორი, ფორტეპიანო,  ვოკალი, დამატებითი ვოკალი, 12 სიმიანი გიტარა, მელოტრონი
 მაიკ რეზერფორდი – ბას-გიტარა, 12 სიმიანი გიტარა, ბას პედალი, ვოკალი, დამატებითი ვოკალი,

 ტურნე 

ჯგუფის 1976 წელს გამართული ტურნე იყო პირველი, რომელზეც ფილ კოლინზი წარდგა როგორც წამყვანი ვოკალისტი. იმისათვის, რათა მას ჰქონოდა ვოკალზე ყურადღების გადატანის საშუალება, დამატებითი დრამერის სახით ბილ ბრუფორდი მოიწვიეს. ტურნეს დიდი წარმატება ჰქონდა. მისი ერთ-ერთი კონცერტი გადაღებულია და გამოსულია ფილმის Genesis: In Concert სახით. ეს ფილმი გამოსულია ალბომის A Trick of the Tail 2007 წლის გამოცემასთან ერთად.

სეტლისტი

Dance on a Volcano
Lamb Stew Medley – The Lamb Lies Down on Broadway/Fly on a Windshield/The Carpet Crawlers
The Cinema Show
Robbery, Assault and Battery
White Mountain
Firth of Fifth
Entangled
Squonk
Supper's Ready
I Know What I Like (In Your Wardrobe)
Los Endos

ბისზე
It/Watcher of the Skies

სერტიფიცირებები
ორგანიზაციასტატუსითარიღიBPI – ბრიტანეთიოქრო1 ივნისი 1976 RIAA – აშშოქრო20 აპრილი 1990

 რესურსები ინტერნეტში 
ინფორმაცია საიტზე Discogs

 სქოლიო 

კატეგორია:ჯენესისის ალბომები
კატეგორია:1976 წლის ალბომები
კატეგორია:Virgin Records-ის ალბომები
კატეგორია:Atlantic Records-ის ალბომები
კატეგორია:ალბომები Hipgnosis-ის გარეკანის დიზაინით
კატეგორია:ალბომები დეივიდ ჰენჩელის პროდიუსერობით
კატეგორია:Trident Studios-ში ჩაწერილი ალბომები
კატეგორია:Atco Records-ის ალბომები
კატეგორია:Charisma Records-ის ალბომები
კატეგორია:ალბომები ფილ კოლინზის პროდიუსერობით
კატეგორია:ალბომები ტონი ბენქსის პროდიუსერობით
კატეგორია:ალბომები მაიკ რეზერფორდის პროდიუსერობით